

**PRIJEDLOG**

**PLANA RADA**

**LOKALNE AKCIJSKE GRUPE VUKA-DUNAV**

**ZA 2020. GODINU**

**Antunovac, studeni 2019. godine**

**PLAN RADA ZA 2020. GODINU**

Plan rada LAG-a Vuka-Dunav donosi se na razdoblje od jedne godine, te ga izglasava Skupština LAG-a.

Plan rada za 2020. godinu glasi:

1. Provedba Mjere 19 Program ruralnog razvoja 2014-2020.
2. Organizacija rada i poslovanja LAG-a,
3. Provedba Lokalne razvojne strategije,
4. Raspisivanje LAG natječaja,
5. Provedba projekata suradnje LAG-a,
6. Organizacija radionica za stanovništvo LAG područja,
7. Provedba projekata financiranih iz drugih izvora sredstava (Nacionalni i EU fondovi).

Za provođenje navedenog programa zadužuju se Predsjednik i Upravni odbor LAG-a Vuka – Dunav. O provedbi Programa rada Upravni odbor je obvezan podnijeti Skupštini godišnje izvješće.

**UVOD**

Lokalna akcijska grupa Vuka-Dunav osnovana je 24. veljače 2012. godine. Od osnivanja do današnjih dana LAG Vuka-Dunav iskazao je kontinuirani rast. Kontinuirani porast broja članica, posebice iz gospodarskog i civilnog sektora, ali i proširenje područja na ruralna naselja grada Osijeka, ukazuje na sve veće povjerenje i prepoznatljivost koju LAG Vuka-Dunav uživa na svom području, ali i činjenicu da postaje i da će biti u budućnosti značajan i nezaobilazan razvojni čimbenik na području na kojem se nalazi.

To je i bio ključni cilj osnivanja LAG-a Vuka-Dunav koje je obavljeno na načelima LEADER/CLLD programa. Kako bi pridonio, osnažio i promicao ruralni razvoj na načelima održivog razvoja, a u cilju poboljšanja ruralnih i životnih uvjeta njegovih stanovnika, LAG je ponovno pokrenuo inicijativu formuliranja nove razvojne strategije, temeljnog strateškog dokumenta za utvrđivanje i provedbu gospodarskog i društvenog razvitka. Strategijom razvitka LAG-a definirana je ne samo njegova vizija i ciljevi, već je njome razrađen i proces izrade dokumenata i procedura provedbe strategije.

Pri definiranju vizije i ciljeva, LAG Vuka–Dunav vodio se analizom stanja i analizom razvojnih potreba na svom području.

1. **PROVEDBA MJERE 19, PROGRAMA RURALNOG RAZVOJA 2014-2020.**

LAG-u Vuka-Dunav Agencija za plaćanja u poljoprivredi, ribarstvu i ruralnom razvoju dodijelila je sredstva javne potpore za sufinanciranje prihvatljivih aktivnosti/troškova u iznosu od 8.417.031,84 kune za provedbu Podmjere 19.2.»Provedba operacija unutar CLLD strategije«, Podmjere 19.3. »Priprema i provedba aktivnosti suradnje LAG-a«, i Podmjere 19.4.»Tekući troškovi i animacija« unutar mjere 19», od čega 6.412.976,64 kn za Podmjeru 19.2., 320.648,83 kn za Podmjeru 19.3. i 1.683.404,37 kn za Podmjeru 19.4.

U 2020. godini planira se raspisivanje LAG natječaja, kroz koje će LAG moći odabirati projekte korisnika sa svoga područja sukladno svojoj Lokalnoj razvojnoj Strategiji i u skladu s Programom ruralnog razvoja RH. Kriteriji odabira prema kojima će LAG odabrati projekte za sufinanciranje nalaze se u Strategiji LAG-a, te moraju biti usklađeni s njezinim ciljevima.

1. **ORGANIZACIJA RADA I POSLOVANJA LAG-a**

LAG Vuka-Dunav je udruga organizirana kao partnerstvo svih društvenih sektora na širem lokalnom području, koja putem lokalne razvojne strategije predviđa stvaranje stručnih, operativnih, materijalnih i fizičkih preduvjeta za koncept održivog razvoja boljom primjenom ruralnih i regionalnih politika EU, pristupom „odozgo prema gore“ i određivanjem prioriteta za razvoj poljoprivrede, turizma, poduzetništva i drugih djelatnosti u ruralnom prostoru, te podrškom provedbi razvojnih projekata na svom području.

Djelatnosti LAG-a su:

* Izrada lokalne strategije i integriranog programa razvoja za LAG područje,
* Uspostavljanje sustava i razvoj mreže partnera u LAG području,
* Briga o napredovanju i edukaciji stručnih timova unutar LAG područja,
* Briga o stvaranju stručnih, operativnih, materijalnih i fizičkih preduvjeta za višedioničko planiranje i provedbu razvojnih projekata LAG područja,
* Promicanje koncepta održivog razvoja boljom primjenom ruralnih i regionalnih politika EU pristupom „odozdo prema gore“,
* Određivanje prioriteta za razvoj poljoprivrede, turizma i drugih djelatnosti u ruralnom prostoru,
* Savjetodavna i tehnička potpora u pripremi i izradi projektne dokumentacije subjekata koji djeluju u okviru LAG-a,
* Praćenje zakonske regulative i objave javnih natječaja vezanih uz razvojne mogućnosti i informiranje subjekata koji djeluju u okviru LAG-a o postojećim mogućnostima,
* Suradnja s obrazovnim institucijama i nadležnim tijelima radi stručnog obrazovanja svojih članova,
* Promicanje saznanja o ruralnom razvoju i važnosti višedioničkog kreiranja javne politike ruralnog razvoja među stanovništvom putem sredstava javnog priopćavanja i nakladničkom djelatnošću, te poticanje aktivnog uključivanja građana i ostalih zainteresiranih subjekata u LAG,
* Razmatranje zakonskih prijedloga koji se odnose na gospodarske aktivnosti u ruralnim područjima te davanje prijedloga za njihovo unapređenje,
* U suradnji s resornim ministarstvom Republike Hrvatske i drugim nadležnim institucijama,
* Aktivno sudjelovanje u unapređenju i promicanju ruralnog poduzetništva i drugih ruralnih programa,
* Razmjena iskustava, transfer znanja i rješavanje stručnih pitanja iz područja poljoprivrede, turizma i ruralnog poduzetništva,
* Suradnja s ruralnom mrežom, državnim i drugim javnim ustanovama i službama, te područnom (regionalnom) i lokalnom samoupravom, suradnja na svim poljima sa srodnom nacionalnim i međunarodnim organizacijama,
* Promicanje interesa subjekata koji djeluju u okviru LAG-a na lokalnoj, regionalnoj, državnoj i međudržavnoj razini,
* Promicanje udruživanja u udruge, zadruge i druge oblike građanskih asocijacija i pružanje stručne pomoći,
* Organiziranje stručne izobrazbe članova putem predavanja, prezentacija, izrade i raspodjele stručne literature, edukativnog i promotivnog materijala,
* Izvršavanje ostalih poslova utvrđenih Statutom, općim aktima i odredbama Skupštine LAG-a,

Rad udruge je javan. Načelo javnosti rada ostvaruje se pravodobnim izvješćivanjem članstva o radu Udruge i značajnim događajima, pisanim izvješćima te izvješćivanjem javnosti putem sredstava javnog priopćavanja, objavljivanjem promotivnog materijala, putem vlastite web stranice, te drugim odgovarajućim načinima.

1. **PROVEDBA LOKALNE RAZVOJNE STRATEGIJE LAG-a VUKA-DUNAV**

Strategija razvitka Lokalne akcijske grupe (LAG) Vuka-Dunav 2014.-2020. je temeljni razvojni dokument za ruralni razvoj područja LAG-a. Ono se prostire na području osam jedinica lokalne samouprave, od kojih je sedam općina: Antunovac, Čepin, Erdut, Ernestinovo, Šodolovci, Vuka, Vladislavci te dio grada Osijeka, odnosno pet mjesnih odbora: Brijest, Josipovac, Sarvaš, Tenja i Višnjevac.

Strategija je nastala na temelju dinamičke analize društveno-ekonomskog stanja na području LAG-a, te akumuliranog iskustva LAG-a tijekom pet godina njegova rada uz akceptiranje razvojnih potreba stanovništva te vizije i ciljeva svih razvojnih autoriteta tog područja. Činjenično stanje je sagledano na temelju analize statističkih podataka, dok je subjektivna ocjena sagledana na temelju analize stavova i mišljenja dionika područja LAG-a o prošlosti, sadašnjosti i budućnosti područja na kojem žive. Time Strategija uključuje i analizu promišljanja širokog kruga ljudi koji su sudjelovali u nizu radionica tijekom njezine izrade (2018.godine+), ali i analizu mišljenja stanovništva prikupljenih anketiranjem 2012. godine kada je u anketiranje bilo uključeno stanovništvo šest općina uključenih u LAG (bez općine Čepin) te 2014. godine kada je u anketiranje bilo uključeno stanovništvo općine Čepin.

Strategija je usklađena sa LEADER/CLLD pristupom kao temeljem djelovanja Lokalne akcijske grupe te obuhvaća isključivo pitanja ruralnog razvoja s naglaskom na razvoj sela, iako integrira sve gospodarstvenike, civilni sektor i javni sektor na području na kojem djeluje LAG.

Sukladno LEADER pristupu strategija se temelji na geografskom području, a odnosi se na dobro definirani subregionalni ruralni teritorij i određuju je sljedeći elementi :

* Partnerstvo javnog i privatnog sektora, uz tijelo upravljanja koje donosi odluke predstavljajući interese različitih skupina ruralnog stanovništva,
* Bottom-up pristup („odozdo prema gore“) koji znači kako odluke koje se odnose na pripremu i provedbu lokalne razvojne strategije donosi sama lokalna akcijska grupa,
* Multi-sektorska suradnja koja se temelji na interakciji između sudionika i projekata različitih sektora lokalnog gospodarstva,
* Provedba inovativnog pristupa,
* Provedba projekata suradnje,
* Mrežni rad lokalnih partnerstava.

U strategiju su integrirani osnovni elementi LEADER pristupa:

* Promicanje ruralnog razvoja putem lokalnih inicijativa i partnerstava,
* Poboljšanje ruralnih životnih i radnih uvjeta, uključujući dobrobit stanovništva,
* Stvaranje novih, održivih mogućnosti zarade,
* Očuvanje i stvaranje novih prostora,
* Diversifikacija gospodarskih aktivnosti.

Izazovi koje će provedba strategija rješavati su ohrabrivanje i razvoj aktivnosti ruralnog stanovništva prema zajedničkom djelovanju provedbom projekata suradnje, promicanje partnerstava uključivanjem svih dionika lokalnih zajednica u transfer postignuća, iskustva i stručnog znanja te dostupnost informacija i zaključaka putem uspostavljene partnerske mreže.

Kako bi strategija bila uspješno provedena LAG će kontinuirano raditi na jačanju kapaciteta među ruralnih stanovnicima i LAG članovima putem usavršavanja i obrazovanja te u te svrhe provoditi i projekte suradnje.

1. **RASPISIVANJE LAG NATJEČAJA**

Sukladno strateškim ciljevima i iz njih proizašlim posebnim ciljevima definirani su prioriteti te mjere i operacije za područje LAG-a temeljene na mogućnostima Programa ruralnog razvoja za razdoblje 2014.-2020.

Upravni odbor LAG-a će raspisivati natječaje i objavljivati javni poziv svim zainteresiranim. Pravo predlaganja projekta imat će svi društveni sektori koji pripreme projekt sukladno uvjetima natječaja. Javni poziv će slijediti objavljeno raspisivanje natječaja od strane nadležnog Ministarstva, a njegova procedura, kao i sadržaj, bit će usklađeni s procedurom i sadržajem nadležnog Ministarstva. Svim predlagateljima bit će osigurani jednaki i transparentni uvjeti prijave na natječaj, informiranje o mogućnostima i uvjetima prijave putem informativnih radionica organiziranih od strane stručnog ureda LAG-a.

Upravni odbor LAG-a usvojio je dana 29. travnja 2016. godine Pravilnik o raspisivanju natječaja i odabiru projekata za sufinanciranje, temeljem kojega će se raspisivati natječaji vezani uz provedbu programa definiranih Strategijom 2014. – 2020. Za svaki raspisan Natječaj Upravni odbor i Skupština donijet će Odluku o natječajnoj dokumentaciji.

U 2020. godini planira se raspisati ukupno 13 projekata iz Podmjere 19.2. »Provedba operacija unutar CLLD strategije« i 2 projekta iz Podmjere 19.3. »Priprema i provedba aktivnosti suradnje LAG-a«.

Iz Podmjere 19.2. provest će se:

* 6 projekata iz Mjere 04 – Ulaganja u fizičku imovinu za koju će ukupna alokacija za 2019. godinu iznositi 986.496,64 kn. Svi raspisani projekti bit će T.O. 4.1.1. sukladnog tipu operacije 1.2.1. Restrukturiranje, modernizacija i povećanje konkurentnosti poljoprivrednih gospodarstava iz LRS. Namjenjeni su fizičkim i pravnim osobama upisanim u Upisnik poljoprivrednika (osim fizičkih i pravnih osoba čija je ekonomska veličina manja od 6.000,00 EUR ukoliko ulažu u sektor voća, povrća i cvijeća te manja od 8.000,00 EUR za ulaganja u ostalim sektorima) i proizvođačkim grupama/organizacijama.
* 6 projekata iz Mjere 6 – Razvoj poljoprivrednih gospodarstava, za koju je predviđeno 1.721.504,00 kn. 4 projekta, alokacije 1.496.960,00 kn, bit će T.O. 6.1.1. sukladnog tipu operacije 1.3.1. Potpora za pokretanje poslovanja mladim poljoprivrednicima iz LRS za koju su ciljni korisnici osobe između 18 i 40 godina, koje posjeduju odgovarajuće profesionalne vještine i znanja o poljoprivredi te koje su prvi put postavljene kao nositelj poljoprivrednog gospodarstva (ne duže od 18 mjeseci prije podnošenja Zahtjeva). Uzimajući u obzir da poljoprivredno gospodarstvo u trenutku podnošenja Zahtjeva za potporu mora pripadati ekonomskoj veličini u rasponu od 8.000,00 do 49.000,00 EUR-a. Preostala 2 projekta, alokacije 224.544,00 kn, T.O. 6.4.1. sukladnog tipu operacije 1.3.4. Razvoj nepoljoprivrednih djelatnosti u ruralnom području iz LRS namijenjena su poljoprivrednim gospodarstvima upisanim u Upisnik poljoprivrednika u rangu mikro i malih poslovnih subjekata te fizičkim osobama u svojstvu nositelja ili člana obiteljskog poljoprivrednog gospodarstva.

Nadalje, provest će se ukupno 2 projekta iz Podmjere 19.3. – Priprema i provedba aktivnosti suradnje LAG-a, po jedan za T.O. 19.3.1. sukladan tipu operacije 3.1.1. Priprema aktivnosti suradnje iz LRS i T.O. 19.3.2. sukladan tipu operacije 3.1.2. Provedba aktivnosti suradnje iz LRS. Korisnici i provoditelji projekata iz Podmjere 19.3. su Lokalne akcijske grupe te lokalna javna i privatna partnerstva na ruralnom ili urbanom području koji provode neku vrstu lokalne razvojne strategije unutar ili izvan EU.

Ukupna alokacija za sve mjere u 2019. godini je 3.140.921,47 kn.

|  |  |
| --- | --- |
| Oznaka Mjere | Iznos alokacije za 2019.godinu po mjerama |
| M 04 | 986.496,64 |
| M 06 | 1.721.504,00 |
| M 08 | 112.272,00 |
| M 19.3. | 320.648,83 |

Nakon objavljivanja natječaja način odabira projekata sastojat će se od sljedećih pet faza postupka dodjele bespovratnih sredstava:

1. Zaprimanje prijava i evidencija
2. Administrativna provjera
3. Ocjenjivanje kvalitete i prihvatljivost projekta
4. Donošenje odluke LAG-a o dodjeli sredstava
5. Donošenje odluke o financiranju.

Postupanje LAG-a u pojedinim fazama postupka opisano je u već navedenom Pravilniku o raspisivanju natječaja i odabiru projekata za sufinanciranje, vodeći računa o poštivanju svih utvrđenih procedura definiranih zakonskim i podzakonskim aktima, uzimajući u obzir natječajnu dokumentaciju pojedinog Natječaja.

**Tablica raspisivanja LAG natječaja za 2020. godinu:**

|  |
| --- |
| **NOVA TABLICA - PRIJEDLOG LAG-a** |
| **TOP iz LRS** | **MJERA** | **UKUPNA ALOKACIJA** | **NOVI POSTOTAK ALOKACIJE LRS** | **PRIJEDLOG NOVOG IZNOSA PO MJERAMA** | **UKUPAN BROJ PROJEKATA PO MJERI** | **PRIJEDLOG NOVOG IZNOSA PO PROJEKTU** |
| 1.2.1. | M 4.1.1. | 856.800,00 | 21,01% | 986.496,64 | 6 | 164.416,11 |
| 1.3.1. | M 6.1.1. | 856.800,00 | 17,51% | 1.496.960,00 | 4 | 374.240,00 |
| 1.3.4. | M 6.4.1. | 856.800,00 | 3,50 % | 224.544,00 | 2 | 112.272,00 |
| 3.2.1. | M 8.5.2. | 856.800,00 | 3,50 % | 112.272,00 | 1 | 112.272,00 |
|  |  |  | 45,52% | 2.820.272,64 |  |  |

|  |  |  |  |  |  |  |
| --- | --- | --- | --- | --- | --- | --- |
| **TOP iz LRS** | **MJERA** | **UKUPNA ALOKACIJA** | **NOVI POSTOTAK ALOKACIJE LRS** | **PRIJEDLOG NOVOG IZNOSA PO MJERAMA** | **UKUPAN BROJ PROJEKATA PO MJERI** | **PRIJEDLOG NOVOG IZNOSA PO PROJEKTU** |
| 3.1.1. | M 19.3.1. | 1.683.406,37 | 10% | 64.129,76 | 2 | 32.064,88 |
| 3.1.2. | M 19.3.2. | 1.683.406,37 | 80% | 256.519,07 | 2 | 128.259,535 |
|  |  |  | 90% | 320.648,83 |  |  |

1. **PROVEDBA PROJEKATA SURADNJE LAG-a VUKA-DUNAV**

LAG Vuka-Dunav ugostit će potencijalne partnere za projekt suradnje s drugih područja Hrvatske. Partneri će obići LAG područje, te će se održati radni sastanak na kojemu će se postaviti temelji za buduću suradnju. U 2020. godini dovršit će se projekt suradnje T.O. 19.3.1. sukladan T.O. 3.1.1. Priprema aktivnosti suradnje iz LRS započet 2019. godine.

Cilj suradnje je povezivanje lokalne inicijative na međunarodnom i transnacionalnom području kako bi se potaknulo lokalne proizvođače na zajedničko brendiranje proizvoda te njihovu promociju na područjima drugih LAG-ova.

Tematsko područje prvog projekta suradnje T.O. 19.3.1. sukladan T.O. 3.1.1. Priprema aktivnosti suradnje iz LRS vezano je uz regionalno označavanje proizvoda te se odnosi na zajedničko brendiranje proizvoda te njihovu promociju na područjima drugih LAG-ova čime će se proširiti tržište za lokalne proizvode. Aktivnosti projekata suradnje mogu uključivati usluge marketinških stručnjaka za razvoj brenda, izradu promotivnih materijala, web stranice, promociju na sajmovima, edukacijske aktivnosti i sl.

Cilj suradnje drugog projekta suradnje T.O.19.3.2. sukladnog T.O. 3.1.2. Provedba aktivnosti suradnje iz LRS je putem partnerstva s drugim LAG-ovima ili lokalnim partnerstvima s područja Hrvatske i iz drugih članica Europske unije, održivo upravljanje prirodnim i kulturnim resursima, materijalnom i nematerijalnom kulturnom baštinom. Projekti se mogu provoditi aktivnostima održavanja lokalnih tradicija i manifestacija, prenošenja znanja, edukacija i informiranja o materijalnoj i nematerijalnoj baštini.

Izazovi koje će provedba strategija rješavati su ohrabrivanje i razvoj aktivnosti ruralnog stanovništva prema zajedničkom djelovanju provedbom projekata suradnje, promicanje partnerstava uključivanjem svih dionika lokalnih zajednica u transfer postignuća, iskustva i stručnog znanja te dostupnost informacija i zaključaka putem uspostavljene partnerske mreže.

Kako bi strategija bila uspješno provedena LAG će kontinuirano raditi na jačanju kapaciteta među ruralnih stanovnicima i LAG članovima putem usavršavanja i obrazovanja te u te svrhe provoditi projekte suradnje.

1. **ORGANIZACIJA RADIONICA ZA STANOVNIŠTVO LAG PODRUČJA**

Provedba aktivnosti radionica osigurati će uspješnu provedbu Strategije, edukacije zaposlenika, članova i volontera, prenošenje znanja i informiranje radi podizanja svijesti lokalnog stanovništva i kvalitetniju pripremu i provedbu projekata za održivi ruralni razvoj zajednice.

Važno je napomenuti kako je LAG osim informiranja i edukacija za poljoprivrednike također organizirao i edukacije za mlade, te će i u narednom vremenu raditi na edukacijama i informiranju stanovništva LAG područja o projektima financiranim iz EU te drugih fondova.

Uz animiranje i informiranje lokalnog stanovništva, LAG Vuka – Dunav i dalje će raditi na poboljšanju kompetencija svojih djelatnika i članova upravljačkih tijela, sudjelujući u različitim radionicama i seminarima u organizaciji Ministarstva poljoprivrede RH te drugih LAG-ova te mreža za ruralni i održivi razvoj RH, namijenjenih širenju informacija i razmijeni iskustava.

1. **PROVEDBA PROJEKATA FINANCIRANIH IZ DRUGIH IZVORA SREDSTAVA (NACIONALNI I EU FONDOVI)**

U 2020. godini LAG Vuka-Dunav ponovno će se prijaviti na natječaj iz područja zaštite okoliša i prirode u sklopu programa „Zeleni pojas“ pokrenutog od strane Industrije nafte, d.d. u čijem je fokusu sufinanciranje projekata i uključivanje lokalne zajednice u aktivnostima poput uređenja zelenih površina, edukacije o ekologiji i sl. INA će kroz „Zeleni pojas“ projekt financirati sa 30.000,00 kuna, dok će ostatak financirati LAG iz vlastitih sredstava.

Od 2016. godine LAG Vuka-Dunav i Općina Vladislavci partneri su nositelju Općini Antunovac u provedbi projekta „Snaga žena-skrbim za druge, brinem za sebe“. Projekt je odobren putem Operativnog programa Učinkoviti ljudski potencijali 2014.-2020., njegova ukupna vrijednost iznosi 3.368.081,12 kuna te se financira u stopostotnom iznosu nacionalnim bespovratnim sredstvima. U sklopu projekta LAG Vuka-Dunav zaposlio je 2 žene iz ciljne skupine, svaka žena skrbi o 5 krajnjih korisnika što rezultira prevencijom prerane institucionalizacije 10 starijih osoba i osoba u nepovoljnom položaju te njihovom socijalizacijom odnosno poboljšanom kvalitetom života. Plaće zaposlenih žena iznosa 68.796,00 kuna i dio plaće zaposlenika LAG-a u iznosu 16.792,60 kn financirani su putem ovog projekta. Osim zapošljavanja, projektom su osigurani programi obrazovanja i osposobljavanja žena ciljne skupine za različite poslove tražene na tržištu rada što će rezultirati njihovom većom konkurentnošću na tržištu rada. U 2019. godini LAG će nastaviti provoditi aktivnosti projekta, a samim tim i svrhu projekta koja je, osim pomoći nezaposlenim, teže zapošljivim ženama, pomoć i starijim te osobama u nepovoljnom položaju na području LAG-a Vuka-Dunav.

LAG Vuka–Dunav je udruga organizirana kao partnerstvo svih društvenih sektora na širem lokalnom području, koja putem lokalne razvojne strategije predviđa stvaranje stručnih, operativnih, materijalnih i fizičkih preduvjeta za koncept održivog razvoja boljom primjenom ruralnih i regionalnih politika EU, pristupom „odozdo prema gore“ i određivanjem prioriteta za razvoj poljoprivrede, turizma, poduzetništva i drugih djelatnosti u ruralnom prostoru, te podrškom provedbi razvojnih projekata na svom području.

Od završetka prethodnog programskog razdoblja, LAG kontinuirano promiče, potiče i prikuplja informacije o razvojnim inicijativama svojih članica, ali i svih ostalih razvojnih aktera koji žive ili imaju sjedište na njegovom području, neovisno bili oni u obliku projektnih ideja, djelomično razrađenih rješenja ili pripremljenih projekata. Temeljem tih prikupljenih projektnih prijedloga sastavljen je Katalog projektnih ideja koji je ujedno i osnova za procjenu broja projekata za vrijeme programskog razdoblja, kao i potrebnih financijskih sredstava za njihovu realizaciju.

Svi planirani projekti imaju osnovu u realnim potrebama iskazanim na području LAG-a. Brojnost i raznovrsnost iskazanih projekata svojevrsni su indikator zainteresiranosti i uključenosti lokalnih aktera za održivo upravljanje svojim područje. Procjena je da bi kao takvi, ukoliko bi bili realizirani, značajno doprinijeli provedbi postavljenih strateških ciljeva definiranih u okviru ove strategije.

U Antunovcu, 22.11.2019. godine

Predsjednik LAG-a Vuka – Dunav
Davor Tubanjski bacc. ing. agr.